cyanic-selkie/wikianc huggingface dataset:
Supermakt
Begrepet «supermakt» ble første gang benyttet i denne sammenhengen i 1930 i henhold til Oxford English Dictionary, men ble ikke primært brukt på USA og Sovjetunionen før den kalde krigen. Inntil 1920-årene ble begrepet benyttet for å beskrive elektrifisering og utvikling av transportnett.
Etter Sovjetunionens sammenbrudd har USA vært den eneste supermakten i verden. Selv om Kina har bygget seg opp som en stormakt hevder flere eksperter at USA i overskuelig tid vil fortsette å være i en stilling for seg selv.
Longarone
Longarone er en småby og en kommune ved elven Piaves bredd i provinsen Belluno i Italia. Det bor 3840 innbyggere her (2013).
Byen ble ødelagt da et jordskred fra Monte Toc rammet Vajontdemningen slik at store vann mengder skyldte over kanten den 9. oktober 1963. Longarone lå umiddelbart der vann og masse skyllet ned i dalen; 1909 innbyggere omkom. Longarone ble deretter gjenoppbygd.
Cai A. Vagn-Hansen
Cai A. Vagn-Hansen (født 14. oktober 1911 i København, død 23. november 1990) var en dansk embetsmann. Han var cand. jur. fra 1936, og jobbet som sekretær i Innenriksministeriet fra 1937 til 1945. Deretter var han amtmann på Færøyene fra 1945 til 1948, da denne tittelen utgikk, og Vagn-Hansen ble Færøyenes første riksombudsmann. Han gikk av i 1954, og ble deretter amtmann i Aabenraa-Sønderborgs amt inntil 1970. Amtmann i Sønderjyllands amt inntil 1981.
Marjan Mesec
Marjan Mesec (født 14. august 1947 i Kranj) er en slovensk tidligere skihopper som konkurrerte for Jugoslavia. Han representerte SK Triglav Kranj.
Han deltok i den tysk-østerrikske hoppuka i årene 1967-1974, med 24.-plass i 1967/68 som beste sammenlagtplassering og 12.-plass i Oberstdorf 30. desember 1972 som beste plassering i enkeltrenn. Han ble nummer 38 i normalbakke i OL i Grenoble (Autrans) i 1968 og nummer 37 i både stor- og normalbakke i Sapporo i 1972. I VM i Štrbské Pleso i 1970 ble han nummer 59 av 68 deltakere i storbakken.
Mesec deltok i VM i skiflyging i 1972 og 1973, og ble nummer 19 i Planica i 1972 og nummer 14 i Oberstdorf i 1973. Under mesterskapet i Oberstdorf satte han to ganger slovensk lengderekord i skiflyging, med 150 og 158 meter. Han vant todagersrennet Schwarzwälder Springertournee i Schönwald og Hinterzarten i 1971 og 1973.
Mukna
Mukna er en tradisjonell bryteform fra Manipur-provinsen i India. Den kan spores til begynnelsen av 1400-tallet, men formodes å være langt eldre. Sporten har især forbindelse med Lai Haraoba-festivalen, hvor den har seremoniell betydning.
Mukna foregår stående og taperen er den første som berører jorden med hånd, rygg, skulder, kne eller hode. Man kan ikke ta grep i nakke, ben, hår, ører eller edlere deler. Til gjengjeld holder man i motstanderens belte.
Myrringvinge
Myrringvinge (Coenonympha tullia) er en sommerfugl som tilhører gruppen ringvinger (Satyrinae) i den artsrike familie flikvinger (Nymphalidae). Den flyr særlig på torvmyrer og sure lyngheier.
Utseende
En forholdsvis liten ringvinge (vingespenn 26 – 38 mm), men litt større enn den vanlige arten engringvinge (C. pamphilus). Den kan kjennes fra de andre norske Coenonympha-artene på fargen. Vingenes overside er mørkt okergul ved roten, hos noen populasjoner mørkere utover og nærmest sjokoladebrune ved spissen, andre er ensfarget okergule. Arten mangler øyeflekker på oversiden. Forvingens underside er okergul, bakvingens underside grå. Den har et varierende antall øyeflekker på undersiden langs vingekanten. Larven er grønn med to hvite sidestriper.
Levevis
Myrringvingen fly på myrer og lyngheier fra midten av juni til begynnelsen av august. Larvene lever på starr (Carex spp.) og myrak (Rhynchospora spp.). Den er ikke noen god flyger, og bestandene er ganske stedbundne.
Utbredelse
I Norge finnes myrringvingen på egnede lokaliteter i indre strøk i Sør-Norge. Den er utbredt fra Nord- og Mellom-Europa østover til Stillehavet. Bestandene i Nord-Amerika blir noen ganger regnet som en art for seg, Coenonympha inornata.
Pentagon Force Protection Agency
PFPAs ansvarsområde omfatter selve Pentagon-bygningen og det 1,1 km² store omkringliggende landområdet, samt en rekke forsvarsdepartementsbygninger i Washington-området.
Torger
Torger er en variant av mannsnavnet Torgeir, som er dannet av gudenavnet Þórr (Tor) og geirr, «spyd».
Utbredelse
Torger var et populært navn på norske guttebarn på begynnelsen av 1700-tallet.
Kjente personer med navnet
Personene i listen er ordnet kronologisk etter fødselsår.
Alex Notman
Alexander McKeachie «Alex» Notman (født 10. desember 1979 i Edinburgh) er en tidligere skotsk fotballspiller som har spilt for Manchester United, Aberdeen, Sheffield United og Norwich City før han på grunn av en skade ble tvunget til å legge opp som profesjonell fotballspiller.
Karriere
Notman begynte på ungdomsakademiet til Manchester United i 1996 og spilte etterhvert kamper for Skottland U21. Han fikk derimot problemer med å spille seg inn på førstelaget på grunn av hard konkurranse av blant andre Ole Gunnar Solskjær, Dwight Yorke, Andy Cole og Teddy Sheringham. Dette gjorde at han ble lånt ut til Aberdeen i 1999 og Sheffield United i 2000.
Den 28. november 2000 signerte Notman under på en kontrakt med Norwich City i en overgangssum verdt £250,000 og fikk sin debut få dager senere. Han var en markant bidragsyter til at Norwich nådde playoff–finalen i The Championship i 2002, hvor klubben til slutt tapte på straffer for Birmingham City. Sent på høstsesongen i 2002 i en kamp mot Ipswich Town på Portman Road pådro han seg en alvorlig ankelskade, noe som gjorde at han ikke klarte å komme tilbake som profesjonell spiller.
I januar 2004 signerte Notman for amatørklubben King's Lynn, men ankelproblemene gjorde at han ble tvunget til å legge opp som fotballspiller. For dette fikk han en æreskamp av Norwich ved Carrow Road i mai 2005. Etter å ha holdt seg unna fotballen i to år signerte han for Boston United etter at de hadde rykket ned fra Conference National til Conference South på grunn av finansielle problemer, før han få måneder senere gikk videre til Wroxham.
26. oktober
26. oktober er den 299. dagen i året og den 300. i skuddår. Det er 66 dager igjen av året.
Navnedag
Amandus, Amanda
Fødsler
Se flere som er født 26. oktober i Kategori:Fødsler 26. oktober.
Dødsfall
Se flere som døde 26. oktober i Kategori:Dødsfall 26. oktober.
Anders Kristiansen (fotballspiller)
Anders Kristiansen (født 17. mars 1990 på Roaldsøy i Stavanger) er en norsk fotballspiller som spiller for Sarpsborg 08 Fotballforening.
I april 2008 gikk han til Bryne Fotballklubb i 1. divisjon, på utlån fra Viking Fotballklubb, og ble senere kjøpt.
Landslaget
Den 16. november 2020 ble han tatt ut i sin første landslagstropp for mot. Han ble tatt ut i landslagstroppen etter den opprinnelige troppen ble satt i karantene.
Han har spilt flere kamper for aldersbestemte landslag.
Alarmprisen 2006
Alarmprisen 2006 var den sjette utgaven av Alarmprisen og ble delt ut på Sentrum Scene, Rockefeller i Oslo lørdag 21. januar 2006. Madrugada ble tidelt to priser, mens årets Alarmpris gikk til Sofian.
Det ble kåret vinnere i totalt syv sjangerbestemte klasser og syv tilleggsklasser. Ny sjangerklasse av året var klassen klubb som ble innført for å skille moderne rytmisk musikk hovedsakelig laget for dansegulvet. Nye priser var også prisene blodfan, en pris for å hedre personer som dedikerer seg spsielt mye til sitt favorittband, og turnéprisen, hvor vinneren fikk en turné gjennom hele landet, inkludert by:Larm og Quartfestivalen. Turnéprisen ble delt ut i samarbeid med Rikskonsertene.
Konferansierer under utdelingen var Steinar Sagen og Atle Antonsen og utdelingen ble overført direkte på NRKs nettsider, NRK P3 og diverse studentradioer. NRK1 sendte dessuten en redigert utgave av utdelingen på Lydverket den påfølgende uken.
Øvrige nominerte
Pop:
Metal:
Tengyue
Tengyue (kinesisk: 腾越镇) er en by i Folkerepublikken Kina, i den sørvestre del av provinsen Yunnan, i byprefekturet Baoshan og fylket Tengchong. Den ligger nær grensen til Burma.
Alarmprisen 2006
Øvrige nominerte
Frimusikk/elektronika:
Tengyue
Den gamle bebyggelsen i Tengyue ble nesten fullstendig ødelagt i kampene mellom de japanske okkupanter og lokale motstandskjempere under den annen sino-japanske krig. Senere er deler av gammelbyen blitt rekonstruert i tradisjonell byggestil.
Alarmprisen 2006
Øvrige nominerte
Jazz:
Klubb:
Låt:
Live:
Årets nykommer::
Xuzhou
Xuzhou (kinesisk: 徐州; pinyin: Xúzhōu; Wade-Giles: Hsü-chou, postalromanisering: Süchow) er en by på prefekturnivå i provinsen Jiangsu øst i Kina. Befolkningen anslås (2004) til 9 168 500 innbyggere, hvorav 1 729 600 i selve byen.
Historie
Arkeologiske funn viser at byens historie går tilbake til annen del av Shang-dynastiet (Yin-tiden). Den het tidligere Pengcheng.
I vår- og høstannalenes tid var den snarere en samling av små fiske- og jordbruksbyer og -landsbyer, i grensetraktene mellom statene Chu, Wu og Qi. I de stridende rikers tid var den klart kommet inn i Chus kulturelle og administrative sfære.
Liu Bang ble født i fylket Pei. Han ble keiser Gaozu av Han-dynastiet, som en av de få kinesiske keisere som stammet fra bondestanden.
Xuzhouregionen ble kalt Huaiyang under Zhou-dynastiet ettersom elven Huai strømmer gjennom området. Staten Chu gjorde dette til sitt tyngdepunkt etter at Qinhæren erobret dens gamle hovedstad Ying i det moderne Jingzhou i Hubei.
Etter at Guleelven begynte å endre sitt løp under Song-dynastiet, da kraftig sedimentering av elvens nedre løp tvang elven over i den nedre del av Huaielvens leie, ble området mer og mer brakk etter gjentatte oversvømmelser som forringet næringsinnholdet i jordsmonnet og gjorde det saltere.
I dette området fant de siste avgjørende kamper under den kinesiske borgerkrigen sted, (Huaihaikampanjen 1948-49).
Kulturminner
Xuzhous museum er kjent for fine leirfigurer fra Han-dynastiets tid, og kostelige jadegjenstander. Her er jade-likklærene til prins Liu Sheng (155-113 f.Kr.) og prinsesse Dou Wan. De ble funnet i 1968 i Han-gravene i Mancheng.
Administrative enheter
Byprefekturet Xuzhou administrerer 5 distrikter, 2 byfylker og 4 fylker.
Matspesialiteter
Xuzhous kjøkken er nært beslektet med Shandongkjøkkenets Jinan-stil. Blant Xuzhous mest kjente spesialiteter er bazi rou (grisemage og andre ingredienser i en tykk stuing), sha tang, og noen retter av hundekjøtt. En kokestil er di guo (地锅), som går blant annet på bruk av krydder og en type flatbrød, Det finnes di guo-retter med Kylling, fisk, lam, svineribbe og auberginer.
Samferdsel
Foruten sin århundrelange posisjon ved Keiserkanalen er Xuzhou et samferdselsknutepunkt med kryssende motorveier og jernbanelinjer mot Henan, Shanghai, Shandong og Lianyungang.
Fly
Byen betjenes av Xuzhou Guanyin lufthavn.
Jernbane
Travle jernbanelinjer krysser her: Jinghubanen som løper fra Beijing til Shanghai via blant annet Tianjin, Jinan, Nanjing og Suzhou, og dessuten Longhaibanen, Kinas viktigste jernbanelinje i øst-vest-retning, som løper fra Lianyungang til Lanzhou via blant annet Kaifeng, Zhengzhou, Luoyang og Xi'an.
Beijing-Shanghai høyhastighetstog har stoppested her.
Åke Andersson (ishockeyspiller)
Åke Andersson (født 8. juni 1918, død 11. mai 1982) var en svensk ishockeyspiller som deltok i de olympiske vinterleker 1952 i Oslo.
Konsistoriet februar 2001
Konsistoriet i februar 2001 var det åttende konsistorium hvor pave Johannes Paul II utnevnte nye kardinaler. Det ble holdt 21. februar 2001 i Vatikanet.
Åke Andersson (ishockeyspiller)
Andersson vant en olympisk bronsemedalje i ishockey under vinter-OL 1952 i Oslo. Han var med på det svenske ishockeylaget som kom på tredjeplass i turneringen bak Canada og USA.
Ishockeyturneringen ble avviklet som en enkeltserie med ni lag, der alle lagene møttes en gang. Canada vant serien med femten poeng foran USA som fikk tretten poeng, Sverige og Tsjekkoslovakia fikk begge tolv poeng og samme målforskjell +29. De møttes i en kamp om bronsemedaljene 25. februar, Sverige vant kampen med 5-3. Andersson ble verdensmester i ishockey to ganger, 1953 og 1957. Han spilte 134 landskamper for Sveriges herrelandslag i ishockey i perioden 1937 til 1954. Han ble svensk mester i ishockey seks ganger med Hammarby IF. Andersson spilte også tre landskamper i bandy og fotball i Allsvenskan.
Konsistoriet februar 2001
Det ble utnevnt 42 kardinaler ved konsistoriet, det høyeste antall ved et tilfelle under Johannes Paul IIs pontifikat. Dette bragte det totale antalle han hadde utnevnt til 201. Det ble også annonsert at kardinalen som var utnevnt in pectore ved forrige konsistorium var Jānis Pujats fra Latvia.
Prosjekt Gutenberg
Prosjekt Gutenberg er et åpent og idealistisk initiativ for å digitalisere, arkivere, og distribuere eldre verk hvor opphavsretten ikke lengre er gjeldende. Prosjektet ble grunnlagt av Michael Hart i 1971 og er det eldste digitale bibliotek.
Per oktober 2006 var det over 19 000 bøker i databasen og prosjektet hadde på samme tid en gjennomsnittlig vekst på 50 nye bøker hver uke. Prosjekt Gutenberg inneholder hovedsakelig litterære verk som er blitt til offentlig eiendom, men også et fåtall lydfiler. I tillegg til skjønnlitteratur vil man også kunne finne andre verk som kokebøker, oppslagsverk og tidsskrifter.
Prosjektet er oppkalt etter boktrykkeren Johann Gutenberg.
Brunvinget hårmygg
Brunvinget hårmygg (Bibio rufipes) er en art av mygg som tilhører familien hårmygg (Bibionidae). Den er en nordlig art som man helst finner på fuktige steder i fjellet.
Utseende
En middelsstor (lengde 7 – 9 mm), kraftig bygd hårmygg. Vingene er brune med markerte årer. Den kan ellers kjennes på at antennene består av ti ledd, og at framleggen (protibia) har en bevegelig spore som er nesten like lang som den piggaktige spissen som leggen er trukket ut til, hos de fleste andre arter er denne mye kortere. Hannen har svart kropp, hårene på ryggen av forkroppen er mørke, ellers er kroppshårene for det meste lange og bleke. Beina er rødlige. Hunnen har hode og kropp svart, beina brunrøde. Larvene er gulbrune.
Levevis
Denne arten finnes helst på fuktige steder, som myrer og vierkratt, fra tregrensen og opp til ca. 1350 meter over havet i Sør-Norge. Larvene lever i tette klynger i bakken, der de spiser dødt plantemateriale. Larveutviklingen tar to år. De voksne myggene flyr i august – september, flygetiden begynner et par uker senere enn hos gulvinget hårmygg og høyfjellshårmygg som gjerne finnes i de samme områdene.
PSP Go
PSP Go er en versjon av den håndholdte spillkonsollen PlayStation Portable produsert av Sony. Konsollen ble sluppet 1. oktober 2009 i Europa og Nord-Amerika, og 1. november 2009 i Japan. Konsollens er ikke ment å erstatte PSP 3000, som Sony vil fortsette å produsere, selge og støtte. I motsetning til tidligere PSP-modeller, har ikke PSP Go en UMD-leser, men har i stedet et 16GB flashminne for å lagre spill, videoer og annen multimedia.
Jami Puustinen
Puustinen startet sin karriere i FC Espoo, men skrev under en proffkontrakt med Manchester United i 2003. Han fikk problemer med å etablere seg på førstelaget og fikk ikke en eneste seniorkamp med det engelske laget. Som følge av dette ble han frigitt i januar 2006, hvorpå han vendte tilbake til Finland hvor han skrev under for det nyopprykkede laget FC Honka.
Spektrumveien (Oslo)
Spektrumveien (1–5, 2–4) er en vei på Teisen i bydel Alna i Oslo. Den går fra Regnbueveien til Prost Hallings vei.
Navnet ble vedtatt i 1952.
I veien er blokker fra 1951–54 i Teisen Park borettslag.
D’Arcy Wretzky
D’Arcy Wretzky (født Darcy Elizabeth Wretzky 1. mai 1968 i South Haven i Michigan i USA) er en amerikansk musiker og et av originalmedlemmene i bandet The Smashing Pumpkins.
Bandet ble dannet i 1988 av Billy Corgan og James Iha. Corgan og Wretzky møttes på en lokal rockeklubb hvor Corgan la merke til hennes kommentarer om bandene de hørte den kvelden. Dette førte til en diskusjon mellom de to, hvor Corgan fikk vite at D'Arcy spilte bassgitar. Siden han var imponert over hennes innstilling rekrutterte han henne til å spille med bandet på deres første opptredener og demoinnspillinger.
D’Arcy deltok på The Smashing Pumpkins’ studioalbum Gish, Siamese Dream, Mellon Collie and the Infinite Sadness og Adore. Hun forlot bandet i 1999 for å satse på en skuespillerkarriere. Hun spilte bass på de fleste sporene av bandets siste studioalbum MACHINA/The Machines of God, som ble utgitt etter at hun sluttet. På den etterfølgende avskjedsturnéen ble hun erstattet med tidligere Hole-medlem Melissa Auf der Maur.
En periode var hun gift med Kerry Brown, trommeslager i Catherine.
Varanfamilien
Varanfamilien er en gruppe skjellkrypdyr, som omfatter varaner, øreløs varan og noen utdødde arter. Levevis og kroppsbygning er beskrevet i artiklene om delgruppene.
Følgende kladogram bygger på en morfologisk studie av nålevende og utdødde arter publisert av Jack L. Conrad i 2008. Utdødde taxa er merket med et kors (†). Den øreløse varanen (Lanthanotus) har hatt en usikker posisjon, og regnes ofte til en egen familie, Lanthanotidae.
Varaniformes ├─«Saniwa» feistii † ├─Necrosaurus cayluxi † ├─Proplatynotia † ├─Saniwides † └─┐   ├─Telmasaurus grangeri † └─varanfamilien (Varanidae) ├─Lanthanotinae │ ├─øreløs varan │ └─┐                        │    ├─Cherminotus † │   └─Aiolosaurus † └─Varaninae ├─Saniwa ensidens † └─varaner (Varanus)
«Saniwa» feistii fra Messelgruven (Tyskland, eocen) hører antakelig ikke til varanfamilien, men er en nær slektning. Necrosaurus cayluxi fra eocen i Europa regnes ofte til en egen familie Necrosauridae. Ifølge Conrad hører denne arten til Varaniformes, mens «Necrosaurus» eucarinatus er nærmere i slekt med giftøglene.
Iberovaranus catalaunicus levde i Spania, Portugal og Tyskland i miocen. I samme epoke opptrer slekten Varanus for første gang, og det er gjort funn i Øst-Afrika, Sentral-Asia og Europa. Den siste europeiske varanen var Varanus marathonensis som dødde ut da klimaet ble kaldere i pliocen. Noen utdødde arter ble svært store, som Varanus sivalensis (India, pliocen), og Varanus priscus (Australia, pleistocen).
VTOL
Vertikal avgang og landing (engelsk: vertical take-off and landing, VTOL) er et uttrykk som brukes innen luftfart til å beskrive fly som kan ta av og landing vertikalt (rett opp og ned).
Et av de mest kjente, og aller mest brukte flyene av denne typen, er det engelskproduserte jetdrevne jagerbombeflyet Hawker Siddeley Harrier.
VTOL-fartøy med STOVL-kapabilitet, har i STOVL-modus - muligheter for en høyere takeoff-vekt, enn hvis fartøyet kun er i VTOL-modus.
Liste over episoder av Zack og Codys søte hotelliv
Dette er en liste over episoder i TV-serien Zack og Codys søte hotelliv.
Namibia, Land of the Brave
Namibia, Land of the Brave er Namibias nasjonalsang. Den ble innført i 1991, etter at Namibia ble en selvstendig stat i 1990. Tekst og melodi er skrevet av Axali Doeseb, som vant konkurransen om beste nasjonalsang. Nasjonalsangen ble innført i sammenheng med ettårsjubileet for selvstendigheten.
ECOMOG
ECOMOG er en vestafrikansk forsvarsallianse etablert av ECOWAS. Navnet er en forkortelse av ECOWAS Monitoring Group. Militært og økonomisk er drivkraften i alliansen Nigeria, med avdelinger mindre en bataljons størrelse fra Ghana, Guinea, Sierra Leone og Gambia.
Organisasjonen ble etablert i 1990, som en reaksjon på den blodige borgerkrigen i Liberia.
Adamstown
Adamstown (oppkalt etter Bounty-mytteristen John Adams) er hovedstaden på Pitcairnøyene.
Adamstown regnes for verdens minste hovedstad.
Sigfried Skaale
Sigfried Skaale (1906–1977) var en færøysk politiker (Ff.) og revisor.
Skaale var medlem av kommunestyret i Tórshavn 1957–1972 og Tórshavns borgermester 1958–1967. Han var innvalgt på Lagtinget fra Suðurstreymoy 1962–1966 og 1970–1974. Han var både kommunerevisor og lagtingsrevisor.
Sigfried Skaale giftet seg i 1937 med Johanna Mathea Joensen, som var av bondeslekt på Trøllanes. De fikk seks barn. Deres sønnesønn er folketings- og lagtingsmann Sjúrður Skaale.
STOVL
STOVL (et akronym for short take-off and vertical landing) er et uttrykk som brukes innen luftfart til å beskrive fly som kan ta av på svært korte rullebaner (gjerne under 450 meter) og kan lande vertikalt (på svært lite plass).
Fylkesvei 6036
Fylkesveg 6036 går på Sandøya i Ålesund kommune, med ferge til Finnøya. Veiens lengde er 2,4 km uten fergestrekningen.
Frem til 2019 hadde veien betegnelsen Fv211.
Jacques Demy
Jacques Demy (født 5. juni 1931 i Pontchâteau i departementet Loire-Atlantique, død 27. oktober 1990 i Paris) var en fransk filmregissør, produsent og skuespiller.
Demy debuterte som spillefilmregissør i 1960 med Lola, piken fra kaiene. Han er særlig kjent for samarbeidet med filmkomponisten og musikeren Michel Legrand i de lette, romantiske musikalene Paraplyene i Cherbourg (1964), Pikene fra Rochefort (1967) og Eselskinnet (1970), alle med Catherine Deneuve i hovedrollen. Legrands smektende musikk gjorde Paraplyene i Cherbourg til en stor suksess og førte til både regissørens, komponistens og hovedrolleinnehaverens internasjonale gjennombrudd.
Jacques Demy var fra 1962 til 1990 gift med den belgisk-franske filmregissøren Agnès Varda. I 1991, året etter hans død, laget Varda spillefilmen Lille Jacques til minne om mannen sin.
Verdensrekorder i friidrett
Verdensrekorder i friidrett må ratifiseres gjennom en godkjenningsprosess i Det internasjonale friidrettsforbundet før den blir offisielt gjeldende verdensrekord.
Denne artikkelen inneholder en liste over verdensrekordene i friidrett for menn og kvinner.
World Athletics (da IAAF) begynte å registrere verdensrekorder i 1912 og innendørsrekorder i 1987. I 2000 ble IAAFs regel 260.18a endret slik at verdensrekorder kan settes både på arenaer med og uten tak, det er altså ikke forskjell på verdensrekord og innendørsrekord. Regelen fikk ikke tilbakevirkende kraft, og har hovedsakelig hatt betydning for rekordene i stavsprang.
Ole Bie
Ole Bie (født 7. februar 1733 i Trondheim, død 18. mai 1805 i Serampore) var overhode for den danske kolonien Serampore (underlagt Trankebar) i Vest-Bengal i India i 30 år. Den lutherske kirke i Serampore ble bygget under Ole Bies ledelse, noe som innledet en kulturell oppblomstring i Serampore.
Bie forlot Trondheim allerede som 17-åring. Han var 23 da han kom til India. Her knyttet han nyttige kontakter i nettverket av handelsfolk, og etablerte etter hvert kolonien Fredriksnagore, oppkalt etter kong Fredrik 5. i København, og beliggende par mil nord for Calcutta ved en sideelv til Ganges. Han fikk reist en kirke med et tårn bortimot 40 meter høyt. For Bie som kom fra Trondheim, måtte det være en kirke viet til Sankt Olav, men svært lik St. Martin-in-the-Fields på Trafalgar Square. Bie visste også å sette seg i respekt overfor kolonimaktene England og Frankrike med kanoner og kraftig skyts. Da tre revolusjonære misjonærer ble arrestert av engelske myndigheter for å ha støttet den franske revolusjonens parole om frihet, likhet og brorskap, ble de straks tatt under Ole Bies beskyttende vinger i Fredriksnagore. Fra Olavskirken gikk de i gang med å forbedre dyrkingsmetodene for fattige bønder, de bygde hageanlegg og kanaler, drev med biologiske og botaniske studier, og startet skoler, aviser og tidsskrifter. De oversatte også Bibelen, Ramayana og Mahabharata til lokale språk.
Da handelsrutene åpnet seg østover mot Europa, hadde kolonien etterspurte varer å tilby - krydder, bomull, silke og salpeter. I 30 år gjorde Bie store penger før det hele endte i en kraftig konkurs. Han ble beskyldt for korrupsjon og avskjediget i en periode, da det viste seg at hans egne skip var ilagt lavere toll enn hva satsene tillot. I nordiske arkiver fremstår Ole Bie som en korrupt embetsmann. men i India var han en fabel i levende live med sin støtte til storstilt humanitært arbeid.
Ole Bie var bror av den landsforviste forfatteren Jacob Christian Bie.
James Endicott (1865–1954)
James Endicott (født 8. mai 1865 i Devon i England, død 9. mars 1954 i Toronto i Canada) var en kanadisk kirkeleder og kinamisjonær i provinsen Sichuan.
Bakgrunn
Han far var landarbeider, og James var den fjerde av elleve barn. Endicott emigrerte til Canada som 17-åring og arbeidet som husmaler sammen med sin bror i sørvestre Ontario. Han møtte Sarah Diamond som introduserte ham for Metodistkirken.
Kinamisjonær
Sarah og James giftet seg, og etterhvert tok James teologisk utdannelse og ble ordinert i 1893. Samme år ble han kinamisjonær i provinsen Sichuan.
Paret fikk fem barn, og dro tilbake til Canada i 1910 da deres yngste datter, den siste av fem barn, ble stadig sykere. De bosatte seg i Toronto der James Endicott ble generalsekretær for sin kirkes Board of Foreign Missions i 1913.
I 1924 og 1925 var Endicott ledende i arbeidet med å forene metodistene, kongregasjonalistene og presbyterianerne i én kirke – United Church of Canada i 1925. Han var moderator for denne nye kirke fra 1926 til 1928. Han var også leder for kirkens misjonsstyre til han gikk i pensjon i 1937 og forble en ledende skikkelse innen kirken til sin død.
Hans sønn, James Gareth Endicott, som også ble ordinert og ble kinamisjonær, ble støttespiller for det kinesiske kommunistparti og Folkerepublikken Kina.
Sovevogn
Sovevogn er en type jernbanevogn som ofte brukes i såkalte nattog, passasjertog som fremføres om natten.
En sovevogn er vanligvis oppdelt i kupeer med køyesenger.
NSBs sovevogner har litra WLAB2.
Joik
Joik, samisk for sang, er samenes tradisjonelle folkemusikk, som tidligere også har hatt en vesentlig posisjon i samisk religion. Joiken er meget lydmalende, og dens lyd er sammenlignbart til tradisjonell sang hos andre urfolk, blant annet en del indianske kulturer i Nord-Amerika. Med kristningen av samene ble joik fordømt som syndig. Den norske assimileringspolitikken og kirkens og kirkelige bevegelsers syn på joik som synd spilte viktige roller i nedvurderingen. På 1950-tallet var det forbudt å bruke joik i skolen i samiske områder. Noe av bakgrunnen for at joiken var kontroversiell kan være dens tilknytning til noaiden (sjaman) og før-kristen mytologis ritualer. Samtidig var joiken sterkt rotfestet i kulturen, og tradisjonen ble vedlikeholdt. I dag er joik fortsatt levende og benyttes også som inspirasjonskilde og element i moderne samisk musikk.
Karakterisering
Hver joik er ment å reflektere en person eller sted, men ikke ment som en sang om en person eller sted. Det heter ikke å joike om noe eller noen, men å joike dem. Det er den som joikes som blir «eier» av joiken. Den som joiker forsøker å overføre essensen av personen eller stedet i sangen.
Språklig sett er verbet «jojke» transitivt; hvis det er en venn, er det vennen som joikes, ikke om vennen. Sangene handler ofte om kjærlighet og relasjoner. En joik kan beskrive en kjekk pike eller kjekk gutt som man liker, eller en rival, som man ikke liker. Som med all sang er det mye følelser, glede og sorg i joiken. Den kan også utøves i religiøs hensikt. I før-kristen tid ble joik brukt av noaiden for å oppnå transe, men joik har hatt, og har, mange funksjoner i samisk kultur som ikke er knyttet til slike ritualer.
Joik består av korte tekster eller ingen tekster i det hele tatt. Improvisasjon er ikke uvanlig. En joik kan være endeløs. Ord er ikke nødvendig, joiken kan uttrykkes med gester, melodi, rytmer og andre uttrykksformer. I dag kan musikkinstrumenter kombineres, særlig i profesjonell framføring.
Joik ble tradisjonelt sunget a cappella (uten musikkinstrumenter) og ofte tilegnet et menneske, et dyr, eller et landskap som en personlig signatur. Den brukes til å fortelle historier (fortellende joiker) eller til å mane fram minnet om et sted, et dyr eller en person (personifiserte joiker).
Variasjoner
Det finnes mange ulike stiler innenfor joik:
Markeringer
Hver påske blir det arrangert Sámi Grand Prix i Kautokeino, som er delt inn i to sjangrer, en joik og en sangdel.
I Eurovision Song Contest 1980 fremførte Mattis Hætta en protestjoik som falt inn i Sverre Kjelsbergs vise Sámiid ædnan, og i 2019 kom gruppa KEiiNO på femteplass, med flest publikumsstemmer av alle, med sangen Spirit in the Sky, som hadde innslag av både pop og joik. Ved åpningen av de olympiske vinterleker på Lillehammer joiket Nils Aslak Valkeapää en joik, som var skrevet spesielt for anledningen. Artisten Mari Boine og gruppa Transjoik har kombinert joik og moderne musikkformer.
Bente Træen
Bente Træen (født 15. oktober 1958, død 17. april 2023 ) var en norsk tannlege, seksualvaneforsker og forfatter. Hun hadde stillingen som professor i helsepsykologi ved Universitetet i Oslo fra 2012, og hadde tilsvarende stilling ved Universitetet i Tromsø fra 2001 til 2012.
Træen ble utdannet tannlege med odontologisk embetseksamen fra Universitetet i Oslo i 1985. Hun disputerte i 1993 ved Det medisinske fakultet, Universitetet i Oslo for dr.philos.-graden på området epidemiologi og sexologi.
Forskning
Bente Træen forsket på seksualitet og seksualvaner i befolkningen og arbeidet også med rusmiddelforskning og forskning på forhold rundt mennesker og hest. Hun hadde i årevis bedrevet folkeopplysning om sex i norske aviser, ukeblader, kvinneblader og talkshow. Hun begynte sin karriere som NAVF-studentstipendiat (1983) ved Institutt for Samfunnsodontologi, Universitetet i Oslo. Hun ble så prosjektmedarbeider ved Statens institutt for folkehelse, aids-informasjonsenheten, 1988–1991. Hun jobbet etter det med ungdomsundersøkelsene 1988 og 1989 – som er materialet doktorgraden bygger på.
Fra 1991 til 1995 jobbet hun på Statens Institutt for Alkohol- og Narkotikaforskning med et prosjekt om alkoholservering i Norge, og startet opp et prosjekt om alkohol og seksualitet i «one-night stands». Hun fortsatte dette arbeidet 1996–1999 ved Statens institutt for folkehelse. Norges forskningsråd finansierte stillingen videre for å gjennomføre et intervensjonsprosjekt om seksualundervisning i skolen i Nordland 1999–2002. Hun forsket på seksuelle dysfunksjoner. Med finansiering fra Norges forskningsråd 2016–2020 var hun prosjektleder for et internasjonalt prosjekt om sunn seksuell aldring.
Træen var forfatter og medforfatter av flere bøker om seksualitet. Hun var spaltist i radio, TV, aviser og blader.
Striden mellom sexologene
I 2005 rettet Bente Træen kritikk mot sexrådgiverte Kristin Spitznogle, Gro Isachsen og Eva Mohn. Hun uttalte at media opphøyer ukvalifiserte personer til sexeksperter og mente råden de gav var useriøse. Træen fikk støtte fra personer som lege og spesialist i allmennmedisin Kjell Olav Svendsen, samt sexologene Elsa Almås og Esben Esther Pirelli Benestad. Isachsen og Spitznogle tok offentlig til motmæle og tilbakeviste kritikken.
Friedrich Krebs
Friedrich Krebs (født 9. mai 1894 i Germersheim i Tyskland, død 1961 i Frankfurt am Main) var en tysk advokat og politiker. Fra 1933 til 1945 var han overborgermester i Frankfurt am Main for NSDAP.
Liv og virke
Etter at han overtok sa han opp jødiske kommuneansatte og fjernet en statue av den sosialdemokratiske politikeren Friedrich Ebert, Tysklands første president. Han utnevnte byen til «det tyske håndverks by». Som etterfølger etter Landmann innehadde han for et kort tidsrom posisjonen som forvaltningsrådsleder for HaFraBa, og forsøkte å få Frankfurt utnevnt til «gatenes by». Dette ble forhindret av generalinspektøren for gatevesenet, Fritz Todt, som forsøkte å redusere HaFraBas betydning for Autobahn-utbyggingen. Etter at Frankfurt opplevet de verste bombeangrepene den 18. og 22. mars 1944 arrangerte Krebs en kunngjøring under mottoet «Vi kapitulerer aldri!».
Etter at krigshandlingene tok slutt i Frankfurt 28. mars 1945 flyktet Krebs, men returnerte snart til byen, og satt frem til 1952 i bystyret for Deutsche Partei. Deretter arbeidet han som advokat.
Frodebu
Frodebu (Front Démocratique du Burundi) eller Sahwanya-Frodebu, er et sosialdemokratisk parti i Burundi, konsultativt medlem i Sosialistinternasjonalen.
Partiet fikk makten ved det første allmenne valget i 1993 med stor majoritet (tall varierer om valgresultatet), men deres første president, hutuen Melchior Ndadayé, ble myrdet i et statskupp etter fire måneder av tutsier. Dette innledet en etnisk rensning av tutsier og de hutuer som søttet det forrige militærregimets parti Uprona (Union pour le Progrés National).
Partiet ledes nå av hutuen Domitien Ndayizeye.
Chicago Blackhawks
Chicago Blackhawks (skrevet Chicago Black Hawks fram til 1986) er en ishockeyklubb i den nordamerikanske proffligaen NHL. Klubben ble grunnlagt i 1928 og har vunnet Stanley Cup seks ganger (1934, 1938, 1961, 2010, 2013 og 2015)
Klubben spiller hjemmekampene sine i United Center i Chicago, Illinois. Klubbfargene er Rødt, hvitt og svart
Blackhawks er en av de mest klassiske lagene i NHL og tilhører de såkalte Original Six. De ble grunnlagt av kaptein Frederick McLaughlin og døpt etter regimentet han hadde ansvaret for under 1. verdenskrig. Han utmerket seg med å sette sammen et lag bestående kun av amerikanske spillere som overrasket alle og tok hjem Stanley Cup i 1934.
I moderne tid utmerket Chicago seg lenge som en av de største skuffelsene i amerikansk proffidrett. Etter finaleopptredenen mot Pittsburgh i 1992 og flyttingen fra det klassiske Chicago Stadium til nye United Center to år senere slet laget lenge med å utmerke seg. Flere svake sesonger førte imidlertid til at laget fikk flere tidlige valg i draften på 2000-tallet og fikk med det unge spillere som Jonathan Toews og Patrick Kane som har slått igjennom som noen av hockeyens unge superstjerner. Også norsk-ættede Dustin Byfuglien var en viktig brikke i laget.
Kjell Carlström
Kjell Carlström (født 18. september 1976 i Borgå) er en finsk syklist. Han ble profesjonell i 2002 i Amore e Vita.
Han var med i Tour de France i 2005, 2006 og i 2007. Han beste resultat så langt i Tour de France er en andreplass på 8. etappe i 2006.
Bet-Sjean
Bet-Sjean (hebraisk:, Beth Šəān; «stillhetens hus»; arabisk:بيسان, Beesān) er en by i Norddistriktet i Israel som har hatt en betydningsfull historisk rolle grunnet stedets geografiske lokalisering ved knutepunktet av Jordanelven og Jisreeldalen. Den har også hatt en viktig rolle i moderne tid, og fungerer som et regionalt senter for tallrike landsbyer i Emeq ha-Ma'ajanot (Bet-Sjean-dalens regionale råd).
I den hebraiske Bibelen omtaler byen som tilhørende filisterne på kong Sauls tid. På Davids og Salomos tid var den imidlertid erobret av israelittene og var en del av riket. Siden ble byen angrepet av farao Sjisjak. Den blir omtalt i en innskrift i Karnak som en av de byene han erobret. I den hellenistiske tid ble byen kalt Skytopolis og som Josefus omtalte som en av de største byene i Dekapolis.
Historie
Bet-Sjeans lokalisering har ofte vært strategisk betydningsfullt da det ligger adkomsten fra Jordandalen til Jisreeldalen, således kontrollerte ankomsten fra det indre av landet og til kysten, foruten også til og fra Jerusalem og Galilea.
Tidlige Bet-Sjean
I 1933 utførte arkeologen G.M. FitzGerald, på oppdrag fra museet til Universitetet i Pennsylvania, en undersøkelse med et «dypt kutt» i den store haugen som er Beth She'an for å kunne bestemme den tidligste bosetningen ved stedet. Hans resultater antyder at bosetningen begynte i sen neolittisk tid, eller tidlig kobbertidsalder (ca mellom 5000-tallet f.Kr. og 4000-tallet f.Kr.). Bosetningen fortsatte ujevnt og periodisk opp til sen bronsealder I (3200-3000 f.Kr.), i henhold til funn av keramikk, og deretter gjenopptatt i tidlig bronsealder III. Kanaanittiske graver datert fra 2000 til 1600 f.Kr. ble oppdaget i 1926.
Egyptisk periode
Etter den egyptiske erobringen av Bet-Sjean av farao Thutmosis III på 1400-tallet f.Kr. (slik det nedtegnet i en inskripsjon ved Karnak), ble den minste byen på toppen av høyden, tell, sentrum for den egyptiske administrasjonen av regionen. De egyptiske nykommerne endret byens organisering og de forlot stedet senere, etterlot de mye materiell kultur bak seg. Et stort kanaanittisk tempel, 39 meter langt, ble utgravd, og kan muligens dateres til samme periode som Thutmosis IIIs erobring, skjønt undersøkelser gjort av Det hebraiske universitetet i Jerusalem antyder at det kan være datert til en senere periode. Gjenstander av mulig kultisk betydning ble funnet i tempelet. Basert på en stele funnet i tempelet og med inskripsjoner med egyptiske hieroglyfer, var tempelet dedikert til guden Mekal. Et av de viktigste funnene i nærheten av tempelet er Løve-og-hunde-stelen (i dag i Israel Museum i Jerusalem). Det viser to kampscener mellom disse to vesener. Undersøkelsene til det hebraiske universitetet har bestemt at dette tempelet ble bygd på toppen av et tidligere tempel.
I løpet av de tre hundre årene med egyptisk styre (fra 18. egyptiske dynasti til 20. dynasti), synes det som befolkningen i Bet-Sjean har vært hovedsakelig egyptere, administratorer og militære. Byen ble fullstendig ombygd og fikk en ny formgivning i løpet av 19. dynasti. De amerikanske utgravningene avdekket to betydningsfulle steler fra perioden til farao Seti I og et monument fra Ramses II. Keramikk ble produsert lokalt, men en del ble gjort i en etterligning av egyptiske former. Andre lokale kanaanittiske varer eksisterte ved siden av importer fra Egypt, eller lokalt produserte objekter i egyptisk stil. I løpet av det 20. dynasti ble det konstruert store administrative bygninger i Bet-Sjean, inkludert det som kalles for «Bygning 1500», et lite palass for den egyptiske guvernøren. I samme periode forstyrret invasjonene fra det såkalte havfolkene den egyptiske kontrollen over hele den østlige delen av Middelhavet. Selv om de nøyaktige omstendighetene er uklare, ble hele egyptiske Bet-Sjean ødelagt av brann en gang rundt 1150 f.Kr. Egypterne gjorde ikke noe forsøk på oppbygge deres administrative senter, og tapte kontrollen over regionen.
Fyll
Fyll kan peke til
Bet-Sjean
Den bibelske perioden
En kanaanittisk by under jernalderperioden I ble bygget på det samme stedet som egypterne hadde hatt sin. Det skjedde ikke lenge etter at egypterne forlot stedet. En gang rundt 1100 f.Kr. ble kanaanittiske Bet-Sjean erobret av filisterne som benyttet det som et hovedkvarter for ytterligere inntregninger i det indre av Israels land. I løpet av en påfølgende kamp mot den jødiske kongen Saul ved det nærliggende Gilboafjellet i 1004 f.Kr. ble filisterne rådende i området. Første Samuelsbok hevder at de seierrike filisterne hang liket av kong Saul på murene av Bet-Sjean. Deler av disse murene ble utgravd ved Tel Bet-Sjean i moderne tid. Kong David av Israel greide å erobre Beit Shea'an i en rekke med dyktige militære krigstokter som forviste filisterne fra området, og dyttet dem tilbake til deres festninger ved kysten som Ashkelon, Ekron, Gat, Gaza, og Ashdod.
I løpet av jernalderperioden II ble byen en del av et større israelittisk kongedømme under styret til de bibelske kongene David og Salomo. Første Kongebok i den hebraiske Bibelen (Det gamle testamente) viser til Bet-Sjean som en del av distriktet til Salomo, skjønt den historiske nøyaktigheten i denne listen er omdiskutert. Den assyriske erobringen av nordlige Israel (nordriket) under kong Tiglat-Pileser III (732 f.Kr.) førte til at Bet-Sjean ble ødelagt ved brann. Det var deretter minimal bosetning inntil den hellenistiske perioden.
Hellenistisk og romersk tid
I den hellenistiske perioden ble Bet-Sjean bosatt på nytt under det nye navnet Skytopolis, muligens navngitt etter skytiske leiesoldater som bosatte seg her som veteraner. Lite er kjent om den hellenistiske byen, men i løpet av 200-tallet f.Kr. ble et stort tempel bygget på høyden. Det ukjent hvilken guddom tempelet var dedikert til, men tempelet fortsatte å bli benyttet i romersk tid. Den lokale greske mytologi hevder at byen var grunnlagt av Dionysos og at hans barnepike Nysa ble gravlagt her, således er byen tidvis referert til som Nysa-Skytopolis. Graver datert fra hellenistisk tid er primitive enkeltgraver i berghogde graver. Fra 301 til 198 f.Kr. var området under kontrollen til det egyptiske Ptolemeerdynastiet, og Bet-Sjean er nevnt i skriftlige kilder fra 200- og 100-tallet f.Kr. som omtaler de syriske krigene mellom ptolemeerne og Selevkideriket I 198 f.Kr. erobret selevkidene regionen. Byen fikk en betydning etter den hasmoneiske makkabeernes opprør: den jødisk-romerske historikeren Josefus nedtegnet at den jødiske ypperstepresten Jonatan ble drept her av Demetrios II Nikator. Byen ble igjen ødelagt av en brann ved slutten av 100-tallet f.Kr.
I 63 f.Kr. gjorde den romerske hærføreren Pompeius Judea til en del av Romerriket. Bet-Sjean ble grunnlagt på nytt og gjenoppbygd av Aulus Gabinius. Byens senter endret seg fra toppen av høyden til dens skråninger. Skytopolis blomstret og ble den ledende byen i Dekapolis, en løs sammenslutning av ti byer som var sentre i de gresk-romerske kulturen, en hendelse så betydningsfull at byen baserte sin kalender på dette året. Byen blomstret under Pax Romana, den romerske freden, noe som bevitnet av den avanserte byplanleggingen og omfattende konstruksjonene, inkludert det best bevarte romerske teateret i antikkens Samaria, foruten også en hippodrom, cardo, og andre landemerker innenfor romersk innflytelse. Gilboafjellet, 7 km unna, ga mørk basaltstein foruten også vann via en akvedukt. Byen skal også ha stilt seg på romersk side under det jødiske opprøret i 66 e.Kr. De arkeologiske undersøkelsene har fokusert mindre på ruinene fra romersk periode, slik at kunnskapen om denne tiden er mindre. De amerikanske utgravningene av den nordlige gravlunden har imidlertid avdekket betydelige funn. Gravene fra romersk tid er av type loculus: en rektangulær kammer hogd ut av berget med mindre kamre (loculi) kuttet ut ved dens side. De døde ble plassert i loculi eller på innsiden av sarkofagen som ble plassert i loculi. En sarkofag med en inskripsjon har identifisert den døde som en greker ved navn "Antiokos, sønn av Fallion", hvilket har ført til spekulasjonen om det var fetteren til Herodes den store. En av de mest interessante gravfunnene var en skovl for røykelse gjort av bronse med et håndtak formet som et dyrepote eller hov. Det er i dag i museet til Universitetet i Pennsylvania.
Bysantinsk tid
Rikholdige arkeologiske levninger har blitt funnet fra den bysantinske perioden (330–636 e.Kr.) og ble utgravd av museet i Universitetet i Pennsylvania i tiden 1921-1923. En rundkirke ble bygget på toppen av høyden og hele byen ble omgitt av en mur. Tekstlige kilder nevner flere andre kirker i byen. Bet-Sjean var hovedsakelig kristen, bevitnet av et stort antall kirker, men det er bevis på en jødisk bosetning og en samaritansk synagoge indikerer etablerte samfunn av disse minoritetene. Det hedenske tempelet i byen ble ødelagt, men nymfeum og de romerske badene ble restaurert. Mange av bygningene i Skytopolis ble ødelagt av jordskjelvet i 363, og i 409 ble byen hovedstaden for det nordlige distriktet, Palaestina Secunda. Dedikasjonsinskripsjoner indikerer en preferanse for donasjoner til religiøse bygninger, og mange fargerike mosaikker, slike som framstilte dyrekretsen i Klosteret for Vår frue Maria, eller en som avbildet en kanukkia og shalom i Huset Leontios' jødiske synagoge. En mosaikk i en samaritansk synagoge var unik ved at den avholdt seg fra avbildning av mennesker eller dyr, og isteden benyttet blomster og geometriske motiver. En detaljert dekorasjon ble også funnet i bosetningenes mange luksuriøse villaer, og på 500-tallet særlig, nådde byen sitt største størrelse på rundt 40 000 mennesker og spredte seg utenfor denne periodens bymurer.
Den bysantinske periodens andel av den nordlige gravlunden ble utgravd i 1926. Gravene besto av små haller hogd fra berget med hvelvgraver på tre sider. En stort antall objekter ble funnet i gravene, inkludert små terrakottafigurer som muligens framstiller jomfru Maria og barnet, dessuten terrakottalamper, glasspeil, bjeller, redskaper, kniver, fingerringer, nøkler av jern, halskjeder med glassperler, hårnåler av bein og mang andre gjenstander.
Jackie DeShannon
DeShannon ble først kjent for sine innspillinger av låtene «Needles and Pins» og «When You Walk in the Room», som siden ble enda større hiter med den britiske gruppen Searchers' versjoner.
Bet-Sjean
Den arabiske kalifatperioden
Den 18. januar 749 ble byen, Umayyad Baysan, fullstendig ødelagt av jordskelvet i Golan. Noen få boområder vokste opp i ruinene, antagelig etablert av de overlevende, men byen kom seg aldri tilbake til sin tidligere storhet. Bysenteret flyttet opp til den sørlige skråningen hvor senere en korsfarerborg omgitt av en festningsgrav ble etablert.
Jackie DeShannon
Hennes første egne hit fikk hun med «What the World Needs Now Is Love» (1965). Hennes andre store hit var «Put A Little Love In Your Heart» fra 1969.
Bet-Sjean
Den arabiske kalifatperioden
Historikeren al-Muqaddasi fra Jerusalem besøkte Baysan i 985 under abbasidenes styre og skrev at den var «på elven, med overflod av palmetrær og vann, god noe tungt (brakkvann).» Han bemerket dessuten at Baysan var kjent for sin indigo, ris, dadler, druesirup kalt dibs. Byen utgjorde et av distriktene (kurah) til Jund al-Urdunn i denne perioden. Den fremste moskeen lå midt på markedsplassen.
Jackie DeShannon
I 1975 spilte hun inn den første versjonen av Bette Davis Eyes, som Kim Carnes fikk en stor hit med i 1981.Låten er skrevet Jackie Deshannon og Donna Weiss.
Bet-Sjean
Korsfarertiden
I korsfarertiden var bosetningen en del av lenet Belvoir. En mindre borg ble bygd øst for det nedlagte amfiteateret.
I løpet av slaget ved Ayn Jalut i 1260 passerte tilbaketrekkende mongolske styrker området, men de gikk ikke inn i selve byen.
Mamlukperioden
Under det muslimske mamelukkstyret ble Bet-Sjean hovedbyen i distriktet til Damaskus og en skyssestasjon for posttjenesten mellom Damaskus og Kairo. Den var også hovedstaden for produksjonen sukkerrør i regionen. Jisr al-Maqtu'a, en bro som besto av en enkelt bue som strakte seg rundt 7,5 meter og hang 15 meter over elven, ble bygget i denne perioden.
Osmansk periode
Bet-Sjean hadde lenge et jødisk samfunn. Den jødiske topografen fra 1300-tallet, Estori ha-Parchi, bosatte seg der og funnførte sitt verk Kaftor Vaferech i 1322, den første hebraiske bok om Palestinas geografi.
I løpet av de 400 år med osmansk styre mistet Baysan sin regionale betydning. Under herredømmet til sultan Abdul Hamid II da Hejaz' jernbaneforbindelsen Haifa-Damaskus ble bygget, var det begrenset vekst for byen. Den lokale bondebefolkningene var i stor grad gjort fattig av det osmanske føydale jordsystemet som bygslet ut landområder til leietakere og samlet inn skatter fra dem.
Den tysk-sveitsiske reisende Johann Ludwig Burckhardt beskrev Baysan i 1812 som «en landsby med 70 til 80 hus, hvis beboere var i ynkelig forfatning.» Tidlig på 1900-tallet var det fortsatt en liten og obskur landsby, men var kjent for å rikelig med vann, fruktbar jord, og produserte oliven, druer, fiken, mandler, aprikoser, og appelsiner.